section_heading: Proglas o emancipaciji
paragraph_text: mini|230px|Lincoln predstavlja prvu verziju Proglasa o emancipaciji svojim suradnicima. Lincoln je shvatio da je federalna ovlast da ukine ropstvo ograničena Ustavom, koji je do 1865. odluku o ropstvu prenio na savezne države. Prije i tijekom izbora isticao je da bi eventualno ukidanje ropstva spriječilo širenje ropstva na nove američke teritorije. Na početku rata poticao je savezne države da prihvate tzv. kompenziranu emancipaciju (osoba koja ukine ropstvo dobivala je od države monetarnu ili neku drugu kompenzaciju). Lincoln je vjerovao da na taj način može izbrisati ropstvo. Odbio je dva zemljopisno ograničena pokušaja emacipacije (pokušaj generala Johna C. Frémonta u kolovozu 1861. i Davida Huntera u svibnju 1862.), zato što je smatrao da to nije unutar njihovih ovlasti i zato što nije htio uznemiravati granične robovlasničke države odane Uniji.